༄༅། ། ན་མོ་གུ་རུ། རབ་འབྱམས་རྒྱལ་བ་ཀུན་གྱི་སྙིང་རྗེའི་ཁམས། །
23

མཁའ་མཉམ་འགྲོ་བའི་དཔལ་དུ་ཉེར་ཤར་བ། །ཕྱག་ན་པདྨོ་རྣམ་སྤྲུལ་དགེ་་་་
བའི་བཤེས། །ངག་དབང་བཟང་བོའི་ཞབས་ལ་གསོལ་བ་འདེབས། །གཞོན་་
ནུའི་དུས་ནས་འཇིག་རྟེན་ཡོ་ལང་ལ། །ཞེན་མེད་བློ་ཡིས་བྱང་གྲོལ་ལམ་བཟང་
དུ། །གླང་ཆེན་པད་མཚོར་འཇུག་འདྲའི་མཛད་པ་ཅན། །ངག་དབང་བཟང་
བོའི་ཞབས་ལ་གསོལ་བ་འདེབས། །དམ་པའི་བཤེས་གཉེན་དུ་མའི་ཞབས་ལ་་
གཏུགས། ། །ཟབ་རྒྱས་གདམས་པའི་དགོངས་དོན་ཇི་བཞིན་གཟིགས། །ལས་་་
ཅན་ཡོངས་ཀྱི་མགོན་སྐྱབས་ཟླ་མེད་པ། །ངག་དབང་བཟང་བོའི་ཞབས་ལ་་་་་
གསོལ་བ་འདེབས། ། རྒྱལ་བས་བསྔགས་པའི་དབེན་གནས་དུ་མ་རུ། །ངལ་བ་
ཁྱད་བསད་སྒྲུབ་པ་མཐར་ཕྱིན་ནས། །སྐུ་གསུམ་ཞིང་ཁམས་གཟིགས་པའི་དམ་
པའི་མགོན། །ངག་དབང་བཟང་བོའི་ཞབས་ལ་གསོལ་བ་འདེབས། །རྒྱ་ཆེན་
མདོ་རྒྱུད་གཞུང་ཀུན་ཐོས་པས་མཁས། །གདམས་དོན་ཇི་བཞིན་རྒྱུད་ལ་སྦྱར་་
བས་བཙུན། ། །དེ་དོན་ཉམས་སུ་ལེན་པའི་བློ་སྟོབས་བཟང་། །ངག་དབང་་་
བཟང་བོའི་ཞབས་ལ་གསོལ་བ་འདེབས། །ཡོན་ཏན་ཀུན་གྱི་གཞི་རྟེན་ཚུལ་་
ཁྲིམས་གཙང༌། །མཉམ་བཞག་ཏིང་འཛིན་གཡོ་མེད་རི་ལྟར་བརྟན། །སྲིད་རྩ་
དྲུངས་འབྱིན་ཟབ་མོ་དེ་ཉིད་གཟིགས། །ངག་དབང་བཟང་བོའི་ཞབས་ལ་་་་་་
གསོལ་བ་འདེབས། །བསླབ་གསུམ་རྩལ་ཆེན་རྫོགས་པས་མདོ་སྔགས་ཀྱི།
བསྟན་པ་འཛིན་སྐྱོང་སྤེལ་དང་སྲུང་བ་ལ། །འགྲན་ཟླའི་གོ་སྐབས་མ་མཆིས་བླ་
མ་མཆོག །ངག་དབང་བཟང་བོའི་ཞབས་ལ་གསོལ་བ་འདེབས། །རླབས་ཆེན་
བསོད་ནམས་དཔལ་གྱིས་ཉེར་བསྐྲུན་པའི། །གསང་གསུམ་མཛད་པས་སྐལ་་་་
ལྡན་གདུལ་བྱའི་ཚོགས། །གཏན་བདེའི་དཔལ་ལ་འགོད་པའི་གཉེན་གཅིག་་་་་
པུ། །ངག་དབང་བཟང་བོའི་ཞབས་ལ་གསོལ་བ་འདེབས། །རྡོ་རྗེའི་སྐུ་ལ་སྐྱེ
24

འགག་མ་མཆིས་ཀྱང་། །མ་དག་གདུལ་བྱ་ཆོས་ལ་བསྐུལ་བའི་ཕྱིར། །བདུན་་
ཕྲག་བཅུ་གཅིག་བཞེས་པའི་ཆུ་ཕག་ལོར། །མཁའ་སྤྱོད་གནས་སུ་གཤེགས་ལ་་
གསོལ་བ་འདེབས། །འདི་ལྟར་གདུང་བའི་ཡིད་ཀྱིས་གསོལ་འདེབས་ན། །
མགོན་ཁྱོད་དག་པའི་ཞིང་ཁམས་གར་བཞུགས་ཀྱང༌། །བརྩེ་བའི་ཐུགས་རྗེ་་་་་་
མྱུར་མགྱོགས་ལྡན་པ་ཡིས། །སྐྱབས་མེད་སློབ་བུའི་གདུང་བ་བས་ལ་་་་་་་་་་་་་་་
གསོལ། །དེང་ནས་བཟུང་སྟེ་སངས་རྒྱས་མ་ཐོབ་བར། །སྐད་ཅིག་ཙམ་ཡང་་་་
གཡེལ་མེད་གཟིགས་མཛོད་ལ། །ལོག་རྟོག་འཁྲུལ་བའི་དབང་དུ་མི་གཏོང་་་་་་
བར། །རྒྱལ་བའི་ལམ་བཟང་མཐའ་རུ་ཕྱིན་པར་མཛོད། །ནམ་ཞིག་ཚེ་འདིའི་
སྣང་བ་འགག་མ་ཐག །མགོན་ཁྱོད་བྱོན་ནས་དགྱེས་པའི་འཛུམ་ཞལ་གྱིས།
ཚངས་དབྱངས་གསུང་གིས་གདམས་ངག་སྟོན་བཞིན་དུ། །ངོ་མཚར་བདེ་ལྡན་
ཞིང་དུ་འཁྲིད་དུ་གསོལ། །ཞེས་བླ་མའི་གསོལ་འདེབས་བྱིན་རླབས་མཆོག་སྩོལ་ཞེས་བྱ་
བ་འདི་ནི་དགེ་འདུན་འདུས་སྤྱི་ནས་འདི་ལྟ་བུ་ཞིག་དགོས་ཞེས་བསྐུལ་བའི་ངོར། རྗེ་ཉིད་
ཀྱི་སློབ་མའི་ཐ་ཤལ་བ་ཨ་མོ་གྷས་སྦྱར་བའོ།། །།